Rudolf Sivák

Dr.h.c. prof. Ing. Rudolf Sivák, PhD. (* 9. november 1955, Topoľčany) je slovenský ekonóm, vysokoškolský pedagóg. Od roku 2007 do roku 2015 bol rektorom Ekonomickej univerzity v Bratislave.

 Akademická kariéra 
V rokoch 1977 ukončil postgraduálne štúdium na Národohospodárskej fakulte Ekonomickej univerzity v Bratislave. Na katedre financií pokračoval ako asistent a v roku 1987 získal vedecko-akademickú hodnosť CSc. v odbore Národohospodárska teória a politika (CSc.). V roku 1995 bol menovaný za docenta (doc.). A v novembri 2001 ho vtedajší prezident Rudolf Schuster menoval za profesora v odbore financie, bankovníctvo a investovanie.

Od roku 2000 do roku 2007 bol zvoleným dekanom Národohospodárskej fakulty. Zároveň od roku 2001 do roku 2005 bol vedúcim jej najväčšej katedry (katedry financií). Na katedre dosiahol aj na najvyššiu pozíciu, keď bol v roku 2006 zvolený za rektora Ekonomickej univerzity v Bratislave pre obdobie 20072011. Za rektora bol zvolený aj v ďalšom období do roku 2015. Do roku 2023 pracoval na pozícii prorektora Ekonomickej univerzity v Bratislave.

Jeho meno sa objavilo aj v spise Gorila. V rokoch 2005 až 2006 bol Sivák členom dozornej rady spoločnosti Bratislavská teplárenská. V spise sa objavila pasáž, kde Jaroslav Haščák a bývalá šéfka Fondu národného majetku Anna Bubeníková hovoria o profesorovi Sivákovi a jeho prepojeniach na spoločnosť Penta.

V roku 2024 jazdil na svojom aute po Bratislave pod vplyvom alkoholu, preto mu bolo vznesené obvinenie z trestného činu ohrozenia pod vplyvom návykovej látky.

 Ocenenia 
Rudolf Sivák je držiteľom napríklad týchto ocenení:
 Čestný doktorát od TnUAD Trenčín (2007, za vedeckú a pedagogickú prácu v oblasti financií.)
 Čestný doktorát od Ekonomickej univerzity Krakov (2013, za vedeckú a pedagogickú prácu v oblasti financií, bankovníctva a investovania.)

 Referencie 

 Externé odkazy 
 Profil na stránke Ekonomickej univerzity 
 Profil v na stránke Bratislava-Lamač

Kategória:Slovenskí ekonómovia
Kategória:Slovenskí vysokoškolskí pedagógovia
Kategória:Slovenskí univerzitní profesori
Kategória:Vyučujúci na Národohospodárskej fakulte Ekonomickej univerzity v Bratislave
Kategória:Rektori Ekonomickej univerzity v Bratislave
Kategória:Absolventi Ekonomickej univerzity v Bratislave
Kategória:Osobnosti z Topoľčian